## **Šolska prehrana**

Šolska prehrana bo organizirana skladno z možnostmi (varnost in zdravje prednost pred pestrostjo jedilnika) in glede na priporočila NIJZ.

**ZAJTRK: (1.razred – predhodna prijava)**

**Poteka v učilnici JV ( pripravljeno na vozičku pred učilnico).**

**MALICA:**

Učenci malicajo izključno v svoji matični učilnici.

**ČAS:**

**1. – 5. razreda: od 9..35. ure dalje**

**6. – 9. razreda: od 10. 20 ure dalje**

Pred učilnico oddelkov **1.-3. razreda** je miza (ali enosed in stol) za malico, kamor bo kuharsko osebje odložilo košaro z malico, dežurni učenci od **4. – 9.razreda** pridejo pripravljene košare iskat v jedilnico.

Pred in po končanem hranjenju naj si učenci umijejo roke z vodo in milom.

Pred hranjenjem naj si svojo klop (mizo) učenci (učitelj po potrebi pomaga učencem 1.-3. razreda, ostale učence le nadzira) obrišejo z alkoholnimi robčki ali papirnato brisačko za enkratno uporabo in razkužilom (70 % do 80% etanol) in naredijo pogrinjek s prtičkom.

Pred nadaljevanjem pouka postopek čiščenja mize ponovijo.

Malico razdeli **učitelj** in **dežurna učenca (4.- 9.razred**), ki so si pred razdeljevanjem umili in razkužili roke, **od klopi do klopi**.

Ostanke hrane in embalažo ter morebitno posodo (vrč, skodelica) odnese izpred matične učilnice po koncu odmora za malico kuhinjsko osebje od **1.-3. razreda, od 4. - 9**. razreda pa dežurni učenci.

**KOSILO:**

Jedilnica je preurejena v skladu z priporočili NIJZ glede na razdaljo (ostali stoli so umaknjeni) in je v tem času namenjena samo kosilu. Pred umivalniki pred jedilnico ni dovoljeno grupiranje (učenci morajo upoštevati priporočeno razdaljo).

• vsi učenci, ki prihajajo na kosilo, si morajo pred vstopom v jedilnico in pri izhodu umiti roke,

• največje število učencev, ki se lahko istočasno nahaja v jedilnici (glede na možnosti vzdrževanja medosebne razdalje vsaj 1,5 oz. 2 metra) je 56 (8 več, če bodo koristili še učitelj. jedilnico),

• delitev kosila bo potekala v več fazah/izmenah (glede na urnik pouka, **pričetek ob 12.00 uri**), med katerimi se bo jedilnica temeljito prezračila, mize in stoli pa bodo razkuženi (natančen čas je težko določiti),

• učenci iz enega razreda, ki imajo v šoli kosilo, naj gredo na kosilo skupaj, tako, da bo v jedilnici hkrati čim manj različnih skupin (oziroma toliko, da se zasedejo razpoložljivi stoli),

• **s talnimi označbami** je od umivalnikov pred jedilnico opredeljen **enosmeren** koridor dostopa do razdelilnega pulta in talne označbe vsaj 1,5 -metrske razdalje med čakajočimi učenci,

• po zaključku hranjenja je zopet s talnimi označbami opredeljen **enosmeren** koridor do pulta za oddajo pladnja z umazano posodo in nato do izhoda (zaključek kosila do **14.00** ure).

**MALICA OPB:**

* **Malica za OPB 1.razred** – na pladnjih po oddelkih pred učilnico,
* **Malico za OPB 2**. - **5.razred** – pridejo učenci iskat v jedilnico (pripravljena po pladnjih).

**UČENCI MORAJO UPOŠTEVATI PRAVILA ŠOLSKE PREHRANE, OPOZORILA UČITELJEV IN KUHARIC!**

Sevnica, 1.9.2021 Organizatorica šolske prehrane:

Kristina Prijatelj